《游日山》
宋代·石公弼

岚光咫尺见山扃，候得潮来一苇轻。惨惨晚堂看日色，森森古苇对江城。

风敲寒玉惊僧睡，岩落澌冰认雨声。不是平生曾到处，因缘今日此中行。

作者简介：（约1061—约1115）越州新昌人，字国佐，原名公辅。哲宗元祐六年进士。历任州县官，善治狱。召为宗正寺主簿，请徽宗纳谏。徽宗大观二年拜御史中丞，连上章劾蔡京，建议省冗官。进兵部尚书兼侍读，谏花石纲，请与民休息。出知扬、襄州。蔡京再相，罗织其罪，责为秀州团练副使，台州安置，逾年，遇赦归。